- Hindi News
- National
- विश्व बैंक की टीम ने इंजीनियरों से पूछा विरोध के बीच कैसे बना पाओगे हाईवे
विश्व बैंक की टीम ने इंजीनियरों से पूछा विरोध के बीच कैसे बना पाओगे हाईवे
बांसवाड़ा। प्रतापगढ़से बांसवाड़ा-पाड़ी-दाहोद रोड के बीच बनने वाले 100 किलोमीटर लंबे नेशनल हाईवे के लिए विश्व बैंक के दल ने उदयपुर में जयसमंद में स्थानीय इंजीनियरों के साथ बैठक की। गुरुवार को चिड़ियावासा-कूपड़ा और आसपास का जायजा लेने के दौरान स्थानीय ग्रामीणों और किसानों ने इस दल के सदस्यों को खूब खरी-खरी सुनाई थी।
शुक्रवार को बैठक के इस एक-एक इंजीनियर से हाईवे बनाने में रही दिक्कतें और उनका समाधान जाना। विशेषज्ञ अधिकारी संगीता ने अपने दौरे के दौरान सामने आई बातों, लोगों का विरोध, मुआवजा नहीं मिलने से बन रहे हालात, काम में देरी, काम को जल्दी करने पर बातचीत की।
उन्होंने एसई और पीडी एसएल माथुर, एनजीओ के अरविंद मिश्रा को मुआवजा राशि के चेक शीघ्र बांटे जाने और जिन लोगों के नाम सूची से छूटे हुए हैं, उनकी अतिरिक्त सूची बनाकर भेजने और माइक्रो प्लान तैयार कर बकाया काम शीघ्र कर सूचना देने के निर्देश दिए।
3 मार्च को प्रकाशित
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva